《赭山访沈天士》
明代·何绛

敝缊过城市，谁能识汝贤。
今人薄古道，我辈但相怜。
傲骨难谐俗，奇穷敢怨天。
何如天上月，缺久又重圆。

作者简介：何绛，字不偕，号孟门，顺德人。明亡，乃自放废，徜徉罗浮、西樵山中。曾与陈恭尹渡铜鼓洋，访明遗臣，以图反清复明，无果而归。父殁后在家伺母，不复远出。其人论诗甚严，对陈恭尹、梁乐亭诗作有过赞许，但不喜屈大均诗，其诗作淡逸幽远，无悲怨壮愤意，著有《不去庐稿》。